Η διπλωματία των διασημοτήτων: Ανάδειξη, Δραστηριότητα, Προοπτικές
Creators: name: Γκαϊδατζής, Ραφαήλ-Ιωάννης Χρήστου
Publisher: name: Aristotle University of Thessaloniki
Year: 2013
Subjects: Διπλωματία
Διπλωματία των διασημοτήτων
Διασημότητες
Diplomacy
Celebrity Diplomacy
Celebrities

description: Με τον όρο «διπλωματία των διασημοτήτων», περιγράφεται η συμμετοχή προσώπων, γνωστών στο ευρύ κοινό μέσα από το χώρο του θεάματος και της τέχνης, στο πεδίο της διπλωματίας. Αν και ο συγκεκριμένος όρος έχει απασχολήσει πρόσφατα τη διεθνή βιβλιογραφία, τα πρώτα δείγματα του φαινομένου εμφανίζονται στα μέσα του 19ου αιώνα. Οι διασημότητες, ανέκαθεν επιθυμούσαν να συμμετέχουν στις πολιτικές και κοινωνικές εξελίξεις της εποχής. Η παρούσα εργασία ξεκινάει με την μελέτη της παραδοσιακής διπλωματίας και την ιστορική της εξέλιξη στο πέρασμα των αιώνων. Η γενικότερη κριτική που ασκείται απέναντι στον τρόπο με τον οποίο λειτουργεί η παραδοσιακή διπλωματία, ανέδειξε νέους παράγοντες στο διεθνές διπλωματικό σκηνικό. Διεθνείς οργανισμοί και Μη Κυβερνητικές Οργανώσεις, ασκούν τη δική τους διπλωματία, ενώ σταδιακά στην ίδια κατεύθυνση κινούνται οι διασημότητες, είτε με ανεξάρτητες δράσεις, είτε σε συνεργασία με τους παραπάνω φορείς. Η προσέγγιση του φαινομένου της «διπλωματίας των διασημοτήτων», γίνεται μέσα από την ιστορική εξέλιξη, τους λόγους ανάδυσης, το «άνοιγμα» του Οργανισμού Ηνωμένων Εθνών προς τα πρόσωπα αυτά, αλλά και τον αντίκτυπο που έχει στα κοινωνικά και πολιτικά δρώμενα. Επιλέχθηκε η μελέτη περίπτωσης της Αντζελίνα Τζολί και της Μαντόνα. Οι δυο γυναίκες συνδυάζουν την διπλωματική και ανθρωπιστική τους δράση, με την υιοθεσία παιδιών από αφρικανικές χώρες. Στην περίπτωση της Τζολί, παρουσιάζεται η συνεργασία της με την Ύπατη Αρμοστεία του Οργανισμού Ηνωμένων Εθνών, για θέματα προσφύγων. Η αμερικανίδα ηθοποιός με ταξίδια σε όλο τον κόσμο αναδεικνύει τα προβλήματα των προσφύγων. Σημαντικό είναι και το έργο που έχει επιδείξει σε θέματα που αφορούν τα σεξουαλικά εγκλήματα σε εμπόλεμες περιοχές. Η Τζολί συνδυάζει την οικογενειακή ζωή με την διπλωματική δράση και την επαγγελματική καριέρα, αφού έχει προχωρήσει στην υιοθεσία τριών παιδιών από την αφρικανική ήπειρο, ενώ είναι και μητέρα τριών βιολογικών παιδιών. Το παράδειγμα της Τζολί, ακολούθησε η Μαντόνα. Αν και μητέρα δυο βιολογικών παιδιών, προχώρησε στην υιοθεσία άλλων δυο από το Μαλάουι, παρά τις έντονες αντιδράσεις. Τόσο στη περίπτωση της Τζολί, όσο και της Μαντόνα, μελετήθηκε για διάστημα έξι μηνών η χρήση των μέσων κοινωνικής δικτύωσης, για την περαιτέρω προβολή των διπλωματικών και ανθρωπιστικών τους δράσεων. Συνοπτικά, η εργασία αναφέρεται και σε άλλες περιπτώσεις «διάσημων διπλωματών» από το διεθνές και εγχώριο καλλιτεχνικό σκηνικό. Η κρίση εμπιστοσύνης απέναντι στο πολιτικό σύστημα, σε συνδυασμό με την είσοδο των διασημοτήτων στη διπλωματία, άνοιξε τη συζήτηση γύρω από το θέμα. Οι διασημότητες «απολαμβάνουν» την προβολή των μέσων ενημέρωσης, απευθύνονται σε ένα μεγάλο κοινό το οποίο ενημερώνουν για τις δράσεις τους, και το ευαισθητοποιούν. Αυτό είναι το συγκριτικό τους πλεονέκτημα σε σχέση με τους παραδοσιακούς διπλωμάτες. Ωστόσο, πολλοί είναι εκείνοι που κατηγορούν τις διασημότητες πως λειτουργούν για καθαρά ιδιοτελείς σκοπούς, με το να βάζουν στο στόχαστρο την Αφρική και να αυτοπαρουσιάζονται σαν «σωτήρες» του Τρίτου Κόσμου. Στον αντίποδα, οι υποστηρικτές του φαινομένου υπογραμμίζουν τον σημαντικό ρόλο που διαδραματίζουν οι διασημότητες στην ανάδειξη σημαντικών προβλημάτων που αντιμετωπίζει ο πλανήτης και στη πίεση που ασκούν στις κυβερνήσεις για την αντιμετώπιση αυτών των θεμάτων. Το ερώτημα που τίθεται είναι αν η «διπλωματία των διασημοτήτων» θα καταφέρει να αντέξει μέσα στο χρόνο ή απλά αποτελεί ένα φαινόμενο των καιρών.
description: “Celebrity diplomacy” describes the participation of persons known to the general public through the world of entertainment and art in the field of diplomacy. Although this term has been addressed recently, the first examples of this phenomenon occur in the mid of 19th century. Celebrities have always wanted to participate in political and social developments. This paper begins with the study of traditional diplomacy and its historical development over the centuries. The general criticism against the way that traditional diplomacy operates, revealed new actors on the international diplomatic scene. International organizations and NGOs conduct their own diplomacy. Celebrities, gradually moving in the same direction, with independent action or in collaboration with international organizations and NGOs. The approach to the phenomenon of “celebrity diplomacy” is through the historical evolution, the emergence of reasons, the “opening” of the United Nations to these persons and the impact on social and political affairs. The selected case study is Angelina Jolie and Madonna. The two women combine diplomatic and humanitarian action, with the adoption of children from African countries. In Jolie’s case presented its cooperation with UNHCR and United Nations for refugee issues. The actress with trips all over around the world highlights the problem of refugees. Very important is the work that she has shown in matters concerning sex crimes in war zones. Jolie reconcile family life with diplomatic action and professional career. She has adopted three children from the African continent and is the mother of three biological children. Madonna followed the example of Jolie. Although she had two biological children, proceed to the adoption of two children from Malawi, despite the strong opposition. Both in the case of Jolie and Madonna, was studied for six months the use of social media, to raise awareness of the diplomatic and humanitarian actions. In summary, the work reported in other cases of “celebrities diplomats” from the domestic and international artistic scene. The crisis of confidence in the political system, coupled with the entry of celebrities in diplomacy, opened the debate around the issue. Celebrities enjoy the view of the media and they are targeting in a large audience, which inform about their actions. This is the comparative advantage compared with traditional diplomats. However, many are those who blame the celebrities that operate selfish purposes and present themselves as “saviors” of the Third World. In contrast, proponents of the phenomenon emphasize the important role that celebrities played to highlight important issues facing the planet and pressure on governments to address these issues. The question is whether the “celebrity diplomacy” will manage to endure through time or is just a phenomenon of the times.